## З А П О В Е Д

**№ РД-13-67**

**гр. Нова Загора 14.05.2020 г.**

**Георги Любенов Йорданов**

**И.Ф. Адм. ръководител- Председател на Районен съд – Нова Загора**

Във връзка с решение на Съдийската колегия на ВСС по протокол № 15/12.05.2020 г., с което са приети мерки за постепенно нормализиране работата на съдилищата в положение на продължаваща опасност от заразяване с коронавирусна инфекция /COVID - 19/ и на основание чл. 80 ал.2 от ЗСВ

З А П О В Я Д В А М:

1. Считано от 14.05.2020 г. се възстановява работата на службите в Районен съд – Нова Загора.
2. Работното време с граждани и адвокати на всички служби в Районен съд - Нова Загора е от 9.00 ч. до 12.00 ч. и от 14.00 ч. до 17.00 ч. През времето от 08.00 ч. до 09.00 ч. и от 12.00 ч. до 14.00 ч. да се извършва основна дезинфекция на общите части и помещенията с обществен достъп.
3. В сградата на съда да се осигури дезинфектант за ръце, който да се използва от работещите редовно.
4. Да се изготви график за дежурство на съдиите, държавните съдебни изпълнители, съдиите по вписванията и съдебните служители

II. Считано от 14.05.2020 г. достъп до сградата на Районен съд - Нова Загора се осигурява за следните лица:

1. На магистратите и съдебните служители, които работят в Районен съд - Нова Загора.
2. На участниците в насрочените за деня дела в Районен съд - Нова Загора.
3. На лица, които посещават службите в Районен съд - Нова Загора.
4. До отпадане на опасността от заразяване с коронавирусна инфекция /COVID - 19/ обявено по надлежен ред от компетентните органи, до Районен съд - Нова Загора е забранен достъпа на други лица.

IV. 1. В сградата на Районен съд - Нова Загора се допускат само лица, които носят лични предпазни средства - маски ( или шлемове) и ръкавици.

2. Пропускателният режим в Районен съд - Нова Загора се осъществява от служителите на ОЗ „Охрана" - Сливен.

3. Посетителите в Районен съд - Нова Загора се допускат след задължителна дезинфекция и термометричен контрол, който се осъществява от служителите на ОЗ „Охрана" – Сливен.

4. На дезинфекция подлежат и задържаните лица, настанени в конвойното помещение на Районен съд – Нова Загора.

5. Участниците в насрочените за деня съдебни заседания на Районен съд - Нова Загора се допускат не по-рано от 10 минути преди началото на конкретното дело, а останалите изчакват реда си пред сградата на Районен съд - Нова Загора.

6. Посетителите на отделните служби в Районен съд – Нова Загора се допускат само през посоченото работно време.

V.1. B помещенията на отделните служби в Районен съд - Нова Загора се допускат само по едно лице. Останалите посетители изчакват реда си отвън при спазване дистанция от минимум 1,5 метра помежду си, а при невъзможност – извън съдебната сграда.

2. Броят на лицата, присъстващи в съдебните зали на Районен съд - Нова Загора се определя от Председателя на съдебния състав. Останалите участници в конкретното дело изчакват реда си пред съдебната зала, при спазване на необходимата дистанция помежду си, а при невъзможност – извън съдебната сграда.

VI. При възможност, призоваването по делата да се осъществява по телефон или на електронен адрес със съответното удостоверяване, до официалното отпадане на риска от зараза. При липса на посочен по делото телефон или електронен адрес, призовките, съобщенията и съдебните книжа да се връчват и изпращат на хартиен носител по обичайния ред.

VII. 1. За настоящата заповед да се уведомят всички съдии, съдии по вписванията, държавни съдебни изпълнители и съдебни служители.

2. Заповедта да се публикува на сайта на Районен съд - Нова Загора.

3. Контролът по настоящата заповед възлагам на административния секретар на Районен съд – Нова Загора.

**И.Ф. АДМ. РЪКОВОДИТЕЛ -**

**ПРЕДСЕДАТЕЛ РС Н.ЗАГОРА: п**

**(Г. Йорданов)**